
Na temelju članka 39. Zakona o elektroničkim medijima (Narodne novine broj 111/21 i 114/22) te članka 46. Statuta Općine Bistra (Službeni glasnik Općine Bistra broj 2/21) Općinski načelnik Općine Bistra raspisuje

JAVNI NATJEČAJ
za financiranje programskih sadržaja elektroničkih medija u 2023. godini 

I. Predmet Javnog natječaja
Predmet ovog Javnog natječaja je prikupljanje prijava za financiranje programskih sadržaja elektroničkih medija u 2023. godini.
Elektronički mediji su definirani Zakonom o elektroničkim medijima (NN 111/21), a odnose se na: audiovizualne programe, radijske programe i elektroničke publikacije.
Pod programskim sadržajima podrazumijevaju se objave od interesa za Općinu Bistra koje su izdvojene u tematske cjeline ili pojedinačno.
Pod programskim sadržajem ne podrazumijeva se elektronička publikacija (portal) u cijelosti.
Cilj dodjele financijskih potpora je proizvodnja i objava kvalitetnih programskih sadržaja od interesa za Općinu Bistra.
II. Kriteriji temeljem kojih će se utvrđivati prednost prijavljenog projekta/programa su:
	
Kriterij

	Broj bodova

	1.
	Kvaliteta, kreativnost, inovativnost, autorski pristup u osmišljavanju programskog sadržaja
 
	
0 – 2

	2.
	Lokalni karakter programskog sadržaja (praćenje događaja na području Općine Bistra), usmjerenost na potrebe i interese građana Općine Bistra i uključenost građana u predložene programske sadržaje
 
	

0 – 2

	3.
	Kvantiteta objava i medijske platforme objava (praćenje sadržaja u televizijskom, radijskom programu, na mrežnim stranicama te na društvenim mrežama prijavitelja na Javni natječaj)
	

0 – 2

	4.
	Doseg objava pojedinog medija (istraživanje gledanosti/slušanosti/pregledi sadržaja na internetu)
 
	
0 – 2

	
	Ukupno
 
	0 – 8



Sukladno Pravilniku Fonda za poticanje pluralizma i raznovrsnost elektroničkih medija, Agencije za elektroničke medije (NN 150/13 i 02/17) dodatno će se vrednovati, s maksimalno 5 bodova, sadržaji usmjereni na teme:
· ostvarivanje prava građana na javno informiranje vezano uz teme i događaje s područja Općine Bistra,
· poticanje kulturne raznolikosti i njegovanje baštine,
· razvoj odgoja i obrazovanja,
· razvoj znanosti,
· razvoj umjetnosti i sporta,
· promicanje ravnopravnosti spolova,
· poticanje stvaralaštva na narječjima hrvatskoga jezika,
· obrađivanje tema o osobama s invaliditetom,
· poticanje posebnih kulturnih projekata i manifestacija na području Općine Bistra i
· zaštita okoliša i ljudskog zdravlja. 
III. Uvjeti za prijavu na Javni natječaj
Na Javni natječaj se mogu prijaviti nakladnici koje imaju sjedište, odnosno prebivalište u Republici Hrvatskoj, koji obavljaju djelatnost elektroničkih medija:
· televizijski nakladnici upisani u Knjigu pružatelja medijskih usluga televizije Agencije za elektroničke medije (AEM),
· radijski nakladnici upisani u Knjigu pružatelja medijskih usluga radija Agencije za elektroničke medije (AEM), ili
· elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija.
Pravo na dodjelu financijskih sredstava ne mogu ostvariti nakladnici koji za isti programski sadržaj ostvaruju potporu iz sredstava Fonda za poticanje i pluralizam elektroničkih medija, državnog proračuna ili proračuna Europske unije; koji su u likvidaciji, u stečajnom postupku, koji imaju nepodmirenih obveza prema Općini Bistra. 
IV. Sadržaj prijave na Javni natječaj
Prijava na Javni natječaj sadrži sljedeću dokumentaciju:
Obrasce prijave koji moraju biti točno i u cijelosti popunjeni i ovjereni i to:
· Obrazac br. 1 – Podaci o podnositelju prijave na Javni natječaj za financiranje programskih sadržaja elektroničkih medija u 2023. godini,
· Obrazac br. 2 – Podaci o projektu/programskom sadržaju koji se prijavljuje na Javni natječaj za financiranje programskih sadržaja elektroničkih medija u 2023. godini,
· Izvadak iz Upisnika medijskih usluga koji se vodi pri Vijeću za elektroničke medije.
Obavezni obrasci prijave dostupni su na internetskoj stranici Općine Bistra, www.bistra.hr. 
Obrasci se ispunjavaju isključivo pomoću računala.
Nakladnik može na Javni natječaj prijaviti više programskih sadržaja. U tom slučaju programski se sadržaji prijavljuju odvojeno.

V. Rok za podnošenje prijave
Rok za podnošenje prijave je 8 dana od dana objave ovoga Javnog natječaja na internetskoj stranici Općine Bistra, odnosno do 20. prosinca 2022. g. do 10:00 sati.
Prijave se šalju u zatvorenim omotnicama preporučenom poštom na adresu
OPĆINA BISTRA, POLJANICA BISTRANSKA, BISTRANSKA 98, 10298 BISTRA
s naznakom „PRIJAVA NA JAVNI NATJEČAJ ZA FINANCIRANJE PROGRAMSKIH SADRŽAJA ELEKTRONIČKIH MEDIJA U 2023. GODINI – NE OTVARAJ!“
ili se predaju neposredno u tajništvu Općine Bistra, Poljanica Bistranska, Bistranska 98, 10298 Bistra. 
VI. Ocjenjivanje i rezultati natječaja
Javni natječaj provodi povjerenstvo u sastavu od 3 člana koje imenuje Općinski načelnik.
Neće se razmatrati prijave koje pristignu izvan roka određenog Javnim natječajem, nepotpune prijave, prijave podnositelja koji ne zadovoljavaju kriterije Javnog natječaja.
Broj i iznos dodijeljenih potpora bit će usklađen s raspoloživim proračunskim sredstvima Općine Bistra u iznosu od 34.300,00 HRK/4.552,39 € (s uključenim PDV-om).
Općinski načelnik Općine Bistra, a na prijedlog povjerenstva donosi Odluku o odabiru korisnika financijskih potpora te odobrava iznose potpora.
Rezultati Javnog natječaja bit će objavljeni na internetskoj stranici Općine Bistra  u roku od pet (5) dana od donošenja Odluke o odabiru.
Zaprimljeni prijedlozi programskih sadržaja s pratećom dokumentacijom neće se vraćati.
Nakladnik koji je sudjelovao u Javnom natječaju može podnijeti prigovor na Odluku o odabiru korisnika potpora.
Prigovor se podnosi Općinskom načelniku Općine Bistra u roku od tri (3) dana od dana objave rezultata Javnog natječaja. O prigovoru odlučuje Općinski načelnik Općine Bistra.
Nakladnici kojima se odobre financijske potpore sklopit će s Općinom Bistra ugovor o financiranju programskih sadržaja kojim će se regulirati međusobna prava i obveze korisnika financijskih potpora i Općine Bistra (dinamika, visina, rok i način isplate, rok za proizvodnju i objavu programskih sadržaja, način provođenja izvješćivanja o proizvodnji i objavi programskih sadržaja).
Sve dodatne informacije mogu se dobiti na telefon 01/3390-039 ili na e-mail opcina-bistra@bistra.hr.

										Općinski načelnik
										Danijel Drviš

